Public procurement notice: Contract Notice
Published: 2019-11-20
Buyer: Οργανισμός Ανάπτυξης Κρήτης Α.Ε.
Country: GR
Contract type: Works
Procedure: Open procedure
CPV classification: 45252127
Estimated value: 8000000 EUR
Submission deadline: 2020-01-24
Award criteria: Lowest price

Technical requirements: Αναβάθμιση της εγκατάστασης επεξεργασίας λυμάτων της Δ.Ε.Υ.Α. Βορείου Άξονα Χανίων, για την ανάκτηση επεξεργασμένων λυμάτων για άρδευση.
Αναβάθμιση της εγκατάστασης επεξεργασίας λυμάτων της Δ.Ε.Υ.Α. Βορείου Άξονα Χανίων, για την ανάκτηση επεξεργασμένων λυμάτων για άρδευση:
Το έργο περιλαμβάνει την κατασκευή των έργων αναβάθμισης τής υφισταμένης Εγκατάστασης Επεξεργασίας Λυμάτων (Ε.Ε.Λ.) της Δ.Ε.Υ.Α. Βορείου Άξονα Χανίων, έτσι ώστε από ένα σημαντικό τμήμα των εισερχομένων λυμάτων να παράγεται επεξεργασμένη εκροή, κατάλληλη για επαναχρησιμοποίηση σε αρδευτικά δίκτυα, σε ποσότητα τουλάχιστον άνω των 5.000 κυβ. μ. ανά ημέρα. Για μεμονωμένες ημέρες και εφόσον υπάρχει ανάγκη, η ποσότητα θα πρέπει να μπορεί να αυξηθεί σε τουλάχιστον 6.000 κυβ. μ. ανά ημέρα. Η ποιότητα της επεξεργασμένης εκροής θα πληροί τις προϋποθέσεις του πίνακα 3 του παραρτήματος τής Κ.Υ.Α. 145116 και θα είναι κατάλληλο για άρδευση, χωρίς περιορισμούς. Για τον σκοπό αυτόν, θα εγκατασταθούν μεμβράνες υπερδιήθησης, με διάμετρο πόρων μικρότερη των 40 nm. Περιλαμβάνεται η μελέτη εφαρμογής, η θέση σε λειτουργία και οι δοκιμές των εγκαταστάσεων.
Το προτεινόμενο έργο περιλαμβάνει την αναβάθμιση των υφισταμένων εγκαταστάσεων, έτσι ώστε από την Εγκατάσταση Επεξεργασίας Λυμάτων να παράγονται τουλάχιστον 5.000 κυβ. μ. διαυγή ανά ημέρα, επεξεργασμένα σε βαθμό που να επιτρέπει την ανάκτησή τους και τη διάθεσή τους στο υφιστάμενο σύστημα άρδευσης.
Για την επίτευξη του σκοπού αυτού, θα κατασκευαστούν ορισμένες νέες μονάδες επεξεργασίας, ενώ η χρήση των υφιστάμενων εγκαταστάσεων θα παραμείνει ή θα τροποποιηθεί κατάλληλα, έτσι ώστε να επιτυγχάνονται ταυτόχρονα τα εξής:
α) να παράγονται τουλάχιστον 5.000 κυβ. μ. ανακτημένης εκροής ανά ημέρα, σε συνθήκες σταθερής παροχής και σε ποιότητα κατάλληλη για άρδευση, η οποία θα επιτυγχάνεται με βιολογικό αντιδραστήρα υπερδιήθησης (τύπου MBR)·
β) να επιτυγχάνεται με συμβατικές διεργασίες η δευτεροβάθμια επεξεργασία των εποχιακών και των ημερήσιων φορτίσεων αιχμής, και να επιτυγχάνονται τα όρια εκροής που ορίζονται στην Α.Ε.Π.Ο., πριν τη διάθεσή τους στο θαλάσσιο περιβάλλον. Η απαιτούμενη δυναμικότητα τής συμβατικής επεξεργασίας θα υπερκαλύπτει την παροχή, που δεν θα παραλαμβάνεται από το σύστημα υπερδιήθησης.
Το σύστημα που θα κατασκευαστεί, θα περιλαμβάνει μεμβράνες και συναφείς εγκαταστάσεις, οι οποίες θα λειτουργούν με σταθερή, μέγιστη φόρτιση, προκειμένου να ανακτήσουν τη μέγιστη δυνατή ποσότητα επεξεργασμένου νερού. Το αντικείμενο των δημοπρατούμενων έργων περιλαμβάνει:
— τη λειτουργία, καθώς και τη συντήρηση τού εξοπλισμού και των εγκαταστάσεων, για χρονικό διάστημα δώδεκα (12) μηνών μετά την ολοκλήρωση των «δοκιμών ολοκλήρωσης».
Επίσης, στο αντικείμενο της παρούσας σύμβασης περιλαμβάνεται και κάθε εργασία ή προμήθεια, η οποία είναι αναγκαία, για την ολοκληρωμένη κατασκευή, την άρτια και αποδοτική λειτουργία του έργου, έστω και αν δεν αναφέρεται ρητά στα τεύχη δημοπράτησης.
Όσον αφορά στην καταλληλότητα, για την άσκηση της επαγγελματικής δραστηριότητας, απαιτείται οι οικονομικοί φορείς να είναι εγγεγραμμένοι στο σχετικό επαγγελματικό μητρώο, που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην ΕΛΛΑΔΑ, απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.), στην κατηγορία/-ίες έργου του άρθρου 21 της παρούσας.
Οι προσφέροντες που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του Ν. 4412/2016.
Όσον αφορά στην οικονομική και χρηματοοικονομική επάρκεια, απαιτείται οι οικονομικοί φορείς κατά την υποβολή της οικονομικής προσφοράς, να διαθέτουν τουλάχιστον την οικονομική και χρηματοοικονομική επάρκεια, όπως αυτή ορίζεται στο άρθρο 100 του Ν. 3669/2008, όπως τροποποιήθηκε με το άρθρο 107 του Ν. 4199/2013, για την κατηγορία υδραυλικών, έργων οικοδομικών και ηλεκτρομηχανολογικών.
Όσον αφορά στην τεχνική και επαγγελματική ικανότητα, απαιτείται οι οικονομικοί φορείς κατά την υποβολή της οικονομικής προσφοράς, να διαθέτουν τουλάχιστον την τεχνική στελέχωση, εμπειρία κ.λπ., όπως αυτά ορίζονται στο άρθρο 100 του Ν. 3669/2008, για την κατηγορία υδραυλικών, έργων οικοδομικών και ηλεκτρομηχανολογικών, και στο άρθρο 75 του Ν. 4412/2016. Ειδικότερα, οι οικονομικοί φορείς που δεν είναι εγκατεστημένοι στην ΕΛΛΑΔΑ, θα πρέπει να διαθέτουν τουλάχιστον στην τεχνική τους στελέχωση τα αναφερόμενα στις παραγράφους 4α και 6α του άρθρου 100 του Ν. 3669/2008, όπως τροποποιήθηκαν με το άρθρο 107 του Ν. 4199/2013.

Eligibility requirements: Όσον αφορά στην καταλληλότητα, για την άσκηση της επαγγελματικής δραστηριότητας, απαιτείται οι οικονομικοί φορείς να είναι εγγεγραμμένοι στο σχετικό επαγγελματικό μητρώο, που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην ΕΛΛΑΔΑ, απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.), στην κατηγορία/-ίες έργου του άρθρου 21 της παρούσας. Οι προσφέροντες που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του Ν. 4412/2016.

Award value: 8000000